Държавен вестник, бр. 66, 2004 г., стр. 18

С Т Р .  18
Д Ъ Р Ж А В Е Н   В Е С Т Н И К
Б Р О Й  66
елиминиране взаимното влияние между отдел-
ните КСК до практически възможната степен.
(2) Съвместяването на функции на безопас-
ност с функции за нормална експлоатация не
трябва да води до нарушаване на изискванията
за осигуряване на безопасността и до намалява-
не на надеждността на системите за безопас-
ност. В проекта трябва да бъде обосновано
многоцелевото използване на системи за безо-
пасност и техни компоненти.
(3) Системите за безопасност трябва да фун-
кционират по такъв начин, че започналото дейс-
твие да води до пълно изпълнение на функции-
те на безопасност. Възстановяването на систе-
мите за безопасност в изходно състояние тряб-
ва да изисква последователни действия на опе-
ративния персонал.
Чл. 37. (1) Конструкциите, системите и ком-
понентите, важни за безопасността, тяхното
устройство, разположение и експлоатационно
състояние трябва да осигуряват възможност за
изпитвания, техническо поддържане, ремонт,
инспектиране и контрол през целия срок на
експлоатация на ЯЦ без значително намалява-
не на тяхната функционална готовност. Ако
КСК, важни за безопасността, не могат да бъ-
дат изпитани и инспектирани при тяхната екс-
плоатация в достатъчна степен за откриване на
възможни откази, тяхната надеждност се оси-
гурява по друг начин или в проекта се отчита
по-висока честота за техния отказ.
(2) Преди началото на въвеждане в експло-
атация на енергиен блок трябва да бъдат вери-
фицирани техническите средства, програмите
и методиките, необходими за:
1. проверка на работоспособността на КСК
(включително на разположените в реактора) и
тяхната замяна след отработване на проектния
експлоатационен срок;
2. функционални изпитвания на системи-
те за доказване на техните проектни харак-
теристики;
3. проверка на последователността на пре-
минаване на сигналите и въвеждане в действие
на системите и компонентите, включително и
на аварийното електрозахранване;
4. контрол на състоянието на метала и на
заваръчните съединения на конструкциите и
тръбопроводите;
5. проверка на метрологичните характерис-
тики на измервателните канали за съответст-
вие с проектните изисквания.
Чл. 38. (1) Конструкциите, системите и ком-
понентите, важни за безопасността, се проек-
тират, разполагат и защитават така, че в случай
на пожар да се осигурява изпълнението и дъл-
говременното поддържане на функциите на
безопасност по чл. 32, ал. 2 и контрол на състо-
янието на енергийния блок.
(2) Противопожарните мерки трябва да оси-
гуряват защита в дълбочина чрез предотвратява-
не на възникването и разрастването на пожар,
локализиране на разпространението на възник-
нал пожар и ограничаване на неговите последст-
вия. За постигането на тези цели е необходимо:
1. строителните конструкции да бъдат про-
ектирани консервативно като пожароустойчи-
ви с отчитане на вътрешни и външни пожари;
2. вътрешните конструкции и компоненти
да бъдат от негорими материали до практичес-
ки възможната степен;
3. горимото натоварване да се поддържа на
възможния практически минимум чрез изпол-
зване, където е осъществимо, на негорими ма-
териали, а в останалите случаи—на трудного-
рими материали;
4. енергийният блок да бъде разделен на по-
жарозащитни зони и помещения чрез пожаро-
преградни стени с необходимата граница на ог-
неустойчивост за неразпространение на топли-
ната и дима при отчитаните в проекта пожари;
5. характеристиките на системите за пожа-
роизвестяване и пожарогасене (надеждност,
независимост, капацитет и квалификация) да
бъдат избрани с отчитане резултатите от ана-
лизите на риска от пожар по чл. 23;
6. осигуряване на условия за успешно пожа-
рогасене: външно и вътрешно противопожарно
водоснабдяване, пътища и подходи към съот-
ветните сгради и конструкции.
Чл. 39. За управление на тежки аварии про-
ектът трябва да предвижда използването на:
1. квалифицирани за условията на тежки
аварии измервателни средства за осигуряване
на информация на блочния пулт за управление,
позволяваща своевременно определяне състо-
янието на енергийния блок;
2. технически средства за изолиране на хер-
метичния обем, за защитата му от високо наля-
гане, за управление на температурата и на кон-
центрацията на взривоопасни газове в него;
3. технически средства за предотвратяване
на сценариите, водещи до стопяване на актив-
ната зона при високо налягане в контура на
топлоносителя на реактора и стопяване на дъ-
ното на херметичната конструкция на реактор-
ната инсталация.
Чл. 40. (1) На площадката на ЯЦ трябва да
бъдат предвидени съоръжения за защита на
персонала при аварии, които се разполагат,
защитават и оборудват по начин, който осигу-
рява условия за живот и защита на персонала за
определен период от време.
(2) Проектът трябва да предвижда поне един
център за управление на авариите, който да бъде
снабден със средства и системи за комуникация
с блочния и резервния пулт за управление, с
органите на местното самоуправление и с орга-
ните на изпълнителната власт, които имат от-
ношение към управление на авариите—Аген-
цията за ядрено регулиране и Държавната аген-
ция “Гражданска защита”. В центъра трябва да
се предава информация за състоянието на енер-
гийния блок през различните фази на развитие
на аварията и на радиологичните условия на и
около площадката на ЯЦ.